**OVAJ PROJEKT SUFINANCIRAN JE SREDSTVIMA EUROPSKE UNIJE**

**Europski poljoprivredni fond za ruralni razvoj**

***Rekonstrukcija nerazvrstane ceste NC 01***

******

**PROGRAM RURALNOG RAZVOJA 2014.-2020**

**Udio sufinanciranja: 85% EU, 15% HR**

***Europski poljoprivredni fond za ruralni razvoj: Europa ulaže u ruralna područja***

**OPIS PROJEKTA:**

*Naziv projekta:* „Rekonstrukcija nerazvrstane ceste N C 01

Projektom je predviđena rekonstrukcija postojeće nerazvrstane ceste NC01 na području Općine Kalnik, ukupne duljine 3.764,99 m, a koja obuhvaća isključivo prometnu površinu u sklopu predmetne nerazvrstane ceste NC01 s adekvatnim spojem na prometnu mrežu područja Općine Kalnik.

Obuhvat zahvata rekonstrukcije postojeće nerazvrstane ceste NC01 na području Općine Kalnik predviđena je na području više katastarskih općina i na više katastarskih čestica: k.č.br. 65/7, 1098/1 u k.o. Kamešnica, k.č.br. 3015, 3027/1, 3027/2, 3045 u k.o. Potok Kalnički, k.č.br. 2397/1, 2399 u k.o. Kalnik, odnosno dionica: Kamešnica, Hrlci – Štifani, Potok, spoj odvojaka Y, Potok, Potok – Prđuni, Potok, Potok – Banjgorica, Potok, Banjgorica – desni odvojak, Potok, Banjgorica – lijevi odvojak i Šopron, Šopron – Podvinje – Prđuni.

*Sufinanciranje:* Europska unija –85%, Republika Hrvatska – 15%

*Mjera, podmjera, operacija*: MJERA 07 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020; Podmjera 7.2. «Ulaganja u izradu, poboljšanje ili proširenje svih vrsta male infrastrukture, uključujući ulaganja u obnovljive izvore energije i uštedu energije« ; Operacija 7.2.2. «Ulaganja u građenje nerazvrstanih cesta«

*Mjesto provedbe:* Koprivničko-križevačka županija; Općina Kalnik

*Ciljevi projekta su:*

Opći cilj projekta je povećanje prometne povezanosti i unapređenje kapaciteta prometne mreže na području Općine Kalnik kroz podizanje razine kvalitete cestovne mreže.

*Specifični ciljevi:*

1. Povećanje kvalitete, sigurnosti i pouzdanosti prometa na postojećoj makadamskoj nerazvrstanoj cesti NC 01.
2. Unaprjeđenje prometne povezanosti perifernih dijelova Općine Kalnik s značajnijim prometnim pravcima a time i većim gospodarskim središtima.
3. Smanjenje troškova upravljanja vozilom i vremena putovanja na nerazvrstanoj cesti NC 01.

*Očekivani rezultati projekta:*

1. Nerazvrstana cesta će se koristiti tijekom cijele godine i u svim vremenskim uvjetima uz povećanje kvalitete i sigurnosti putovanja (asfaltirani kolnički zastor u odnosu na makadam i postojeća oštećenja dijela kolnika, izvedene bankine i uređeni cestovni jarci)
2. Nerazvrstana cesta će se koristiti svakodnevno u svrhu putovanja prema većim gospodarskim središtima i prometnim koridorima uz skraćenje vremena putovanja
3. Unaprijedit će se protočnost NC 01 osiguravanjem konstantne brzine putovanja i smanjenjem vibracija na vozilo (asfaltirani kolnik)
4. Ostvarit će se bolji uvjeti za razvoj gospodarstva i poljoprivrede (mogućnost prometa lakih teretnih vozila u donosu na postojeću nemogućnost).

*Proračun projekta:*

Ukupna vrijednost projekta iznosi 6.706.541,29 kuna (sa uključenim PDV-om). Vrijednost projekta obuhvaća projektno-tehničku dokumentaciju za izvođenje radova i izvođenje radova.

Općini Kalnik je dodijeljena potpora u iznosu od 6.378.527,33 kuna.

Iznos potpore iz Proračuna EU (85%): 5.421.748,23 kn

Iznos potpore iz Proračuna Republike Hrvatske (15%): 956.779,10 kn

Iznos sredstava iz Proračuna Općine Kalnik 328.013,96 kn